
Toko 1



			
Ny Fanomezana sy ny Fiantsoan’Andriamanitra dia tsy misy Hanenenana



			Ny Antso Voalohany 

			Ary tonga tamin’ny Jona zanak’i Amitahy ny tenin’i Jehovah nanao hoe: Mitsangàna, mankanesa any Ninive, ilay tanàna lehibe, ary miantsoa ny amin’ny hamelezana azy fa tafakatra eto anatrehako ny faharatsiany. 

			Jona 1:1-2 

			Ny Antso Faharoa 

			Ary tonga fanindroany tamin’i Jona ny tenin’i Jehovah nanao hoe: Mitsangàna, ka mankanesa any Ninive, ilay tanàna lehibe; ary torio aminy ny toriteny izay nandidiako anao. 

			Jona 3:1-2

			Andriamanitry ny famindram-po Andriamanitra! Omeny fahafahana (chance) faharoa ianaomba hankatoa Azy. Ohatra anankiray amin’ny olona nanana faharoa i Jona mba handré sy hankatoa. Matetika dia fahafahana tokana ihany no ananantsika! 

			Ilay Andriamanitry ny Fahafahana           (chance) Faharoa

			Mety hoe irin’Andriamanitra hatrany ianao hiasa ao am-piangonana ary izay no antony namoronany anao. Mety efa nitsoaka ny antson’Andriamanitra ihany koa ianao. Nefa miteny aminao indray Andriamanitra. In-droa no nitenenan’Andriamanitra tamin’i Jona. Nànana fahatsapana maro i Jona teo anelanelan’ny antso voalohany sy ny antso faharoa. Niaina ny tafiotry ny fiainana sy ny gadra tao an-kibon’ny hazandrano izy. Mety hoe ao aorian’ny traikefa mafy maro vao vonona hihaino an’ Andriamanitra ianao. 

			Mety hoe amin’ny ianao mihazona ity boky ity izao dia omen’Andriamanitra fahafahana faharoa ianao mba hiasa ao an-tranony. Izao no fotoana iarahana amin’ny tafika ho amin’ny ady farany.

			Tsy misy Fiovana amin’ny Antso

			  Ho hitanao fa ilay antso voalohany sy ilay antso faharoa dia mitovy ihany. Nirahina ho amin’ny tanàna mitovy (Ninive) sy hitondra hafatra mitovy ihany i Jona na tamin’ny antso volahany na tamin’ny faharoa. Ny fanomezana sy ny fiantsoan’Andriamanitra dia tsy misy hanenenana (Romana 11:29). 

			Tsy manova ny sainy miaraka amin’ny fandehanan’ny fotoana Andriamanitra. Na dia efa nahatsapa fanaintainan’ny tafiotra sy ny kibon’ny hazandrano aza ianao dia minoa fa mbola afaka mampiasa anao Izy. Mety hoe folo taona no efa lasa hatramin’ny niantsoan’Andriamanitra anao tamin’ny voalohany. Tsy tara loatra izao raha hankatoa Azy. Faly aho ary manompo an’Andriamanitra izay tsy manova ny sainy mihitsy. 

			Ny fanekena ny antson’Andriamanitra dia manaiky ny hanamboarana anao ho toy ny ilay “tsy ianao”akory.  Nanamboatra an’i Petera tamin’izay tsy mbola nisy azy i Jesosy – mpanjono olona! 

			Tsy hoe fandraisana anjara lehibe ny manao ny asa fanompoana ao amin’ny fanjakan’Andriamanitra. Tsy misy na inona na inona miankina aminao ary tsy misy na inona na inona potika raha minia tsy miraharaha ny asa fanompoana ianao. Azo soloina sy ovaina isika rehetra. 

			Fa tsy mahavita na inona na inona hanohitra ny marina izahay, fa manaiky ny marina kosa.

			2 Korintiana 13:8

			Mampianatra antsika io Soratra Masina io fa tsy afaka manohitra ny marina amin’ny Tenin’Andriamanitra mihitsy isika. Tsy afaka manohitra ny fahamarinan’ny Filazantsara ny fahadisoana lehibe ataontsika. Tsy manova ny tafik’Andriamanitra mpandresy ny fahalehibeazan’ny tsy firaharahianao ny antso. Tombontsoa lehibe ho anay ny niantsoana anao amin’izao asa izao. Haja ho anay ny tafiditra amin’izao asa izao. Fotoana izao hitsaharanao amin’ny fieritreretana fa hanao zavatra tsy mahazatra ho an’Andriamanitra ianao.

			Ny hoe ao amin’ny ministera dia traikefa feno fanetre-tena izay ianaranao ny momba an’Andriamanitra ary handraisanao famindrampo. Notenenin’i Jesosy ireo mpianany mba hanaraka Azy ary amboarina ho hafa mihitsy.  

			Ao amin’ny asa fanompoana matihanina, amboarin’Andriamanitra ho fantsona azo ampiasaina ianao. 

			Ary hoy Jesosy taminy: Andeha hanaraka Ahy, FA HATAOKO tonga mpanarato olona ianareo.

			Marka 1:17 

			Ovaina amin’ny alàlan’ny fanavaozanao ny sainao ianao sy amin’ny alàlan’ireo traikefa mampanetri-tena marobe miandry anao amin’ny asa ministera matihanina. Ny ministera matihanina no fiandohan’ny dia na làlana mitondra anao ho akaiky kokoa amin’Andriamanitra. Izany no manova anao ary manamboatra anao ho olon’ny fanetre-tena. Ny natiora lehibe amin’izao asa atao tsinontsinona izao sy ny tsy fitoviana amin’ny kristiana hafa amin’izao ministera izao no hanova anao ary hahatonga anao ho olona tsara kokoa! Ary koa ny tsy fitoviana amin’ny ankilany izay tsy mahatakatra ny atao hoe ministera matihanina no hitarika anao lalindalina kokoa ao amin’Andriamanitra. 

			Inona kosa no tsy Ministera Matihanina

			Ny hoe ao amin’ny ministera matihanina dia rehefa ataon’i Jesosy ho “mpanarato olona” ianao. Ny hoe omena tambikarama dia tsy midika hoe mpanao asa fanompoana matihanina ianao. 

			Ny hoe mamindra ny loharanon’ny karamanao avy amin’ny banky ho amin’ny fiangonana dia tsy midika hoe ao amin’ny ministera matihanina ianao. 

			Ny atao hoe ministera matihanina dia maharakotra ny dingana anarahanao tanteraka ny Tompo. Midika zavatra be dia be ny fanarahanao Azy ary ao anatin’izany ireto teboka sasany voatanisa eto ambany ireto. 

			Tsy asa tsotra ny ministera matihanina. Fanokanan-tena amin’ny androm-piainana rehetra izany. Mitelina ny maha-ianao anao rehetra izany ary ho voaova amin’ny alàlan’ny herin’Andriamanitra ianao. 

			Tsy misy amin’ny iray amin’ireto mihitsy ny ministera matihanina:

			
						Tsy safidy amin’izay hahazoana aina amin’ny asa ny ministera matihanina.

					Tsy safidy amin’ny asa tsotra indrindra ny ministera 	matihanina.

					Tsy planina fisotroan-dronono ho an’ny zokinjokiny ny 	asa fanompoana matihanina

						Tsy lamina famindrana mpiasa ny ministera matihanina. 

					Tsy toerana fialokalofana ho an’ireo renin’ny ankizy 	madinika ny ministera matihanina. 

					Tsy faniriana amin’ny minitra farany mialohan’ny fahafatesana ho an’ny olona izay nandany ny taonany 		tamin’ny fanaovana zavatra hafa ny ministera matihanina. 

					Tsy planina fiafenana amin’ny fandraharahana ny 		ministera matihanina. Misy ny olona sasany mampiasa ny ministera matihanina ho fahazoana antoka mitohy amin’ny karama nefa ry zareo sady manao ny fandraharahany ihany any ambadika. Rehefa fandraharahana dia fandraharahana ary rehefa ministera dia ministera! 

					Tsy hetsika na zavatra atao ho an’ny olona tsy eo amin’ny sehatry ny asa ny Ministera. 

					Tsy fanosehana ho an’ny olona manana ambompo ho an’ny zavatr’izao tontolo izao ny Ministera  

					Tsy rafitra fahazoan’aina amin’ny fahantrana ny ministera matihanina. Matetika dia tsara kokoa ny ara-bola ao amin’ny asa fanompoana. 

					Tsy fanovana ny asanao avy amin’ity tontolo ity ho amin’ny fiangonana ny ministera matihanina. Ny hoe maha-mpikarakara ny resaka ara-bola teo amin’ity izao tontolo izao ity dia tsy midika hoe tsy maintsy mpikarakara ny ara-bola ihany koa ianao ao am-piangonana. 

					Tsy hoe fiovan’ny loharanom-bolanao fotsiny ny ministera matihanina. 

					Tsy asa amin’ny fotoana fialan-tsasatra ny ministera matihanina. Tsy zavatra ataon’ny mpianatra rehefa miala sasatra ny ministera matihanina.

			

			Fiheverana na hoe hevi-diso momba ny Ministera Matihanina 

			Misy rafitra fiheverana mahazatra izay mandringana ny olona amin’ny karazana trangan-javatra isan-karazany. Ny olona ao amin’ny ministera matihanina dia tsy mitsitsy amin’ny fizarany ny heviny. Ny sasany amin’ireo fiheverana izay mampahory ny mpanao asa fanompoana matihanina ireo dia: 

			1.	Satria izaho amin’ny ministera matihanina, dia miavaka aho izany. 

			2.	Satria izaho amin’ny ministera matihanina dia hahazo karama tsara aho.

			3.	Satria izaho amin’ny asa fanompoana matihanina dia izaho no ambony indrindra amin’ny dingana ara-panahy ary tsy misy ambaratonga ara-panahy ilaina intsony.

			4.	Satria izaho amin’ny asa fanompoana matihanina dia izaho no tsara lavitra noho ny mpanao asa fanompoana hafa. 

			5.	Satria izaho amin’ny asa fanompoana matihanina dia andeha ho any amin’ny firenena hafa aho.

			6.	Satria izaho amin’ny asa fanompoana matihanina dia ho manana trano lehibe.

			7.	Satria izaho amin’ny asa fanompoana matihanina dia hahazo fiara.

			8.	Satria izaho amin’ny asa fanompoana matihanina dia hanan-karena.

			9.	Satria izaho amin’ny asa fanompoana matihanina dia ho lasa ara-panahy.

			10.	Satria izaho amin’ny asa fanompoana matihanina dia hanana fanambadiana sy ankohonana tsara.

			11.	Satria izaho amin’ny asa fanompoana matihanina dia manana fotoana maro ivavahana, hiankohofana ary hianarana ny Teny.

			12.	Satria izaho amin’ny asa fanompoana matihanina dia mankasitraka indrindra Andriamanitra.

			13.	Satria izaho amin’ny asa fanompoana matihanina dia andeha amin’ny fitiavana.

			14.	Satria izaho amin’ny asa fanompoana matihanina dia ho tsotra ny fitsarana ahy.

			15.	Satria izaho amin’ny asa fanompoana matihanina dia voahosotra sy voaaro.

			16.	Satria izaho amin’ny asa fanompoana matihanina dia mandeha tsara ny ataon’ny zanako.

			17.	Satria izaho amin’ny asa fanompoana matihanina dia ho any an-danitra amin’ny fomba rehetra aho.

			18.	Satria izaho amin’ny asa fanompoana matihanina dia azo itokiana.

			Tsy tena marina avokoa ireo zavatra voatanisa eo ambony ireo. Mety marina izy ireo nefa ny ankamaroan’izy ireo dia mety tsy ho marina aminao. Ary tena marina fa zavatra tsy mitranga ho azy izy ireo.Tsy maintsy mitady an’Andriamanitra amin’ny asa fanompoana matihanina ianao mba hampitranga ny planiny rehetra. 

		


		
			
Toko 2



			
Ny fahasamihafan’ny Asan’izao tontolo izao sy ny Asa amin’ny Ministera



			Misy ny fahasamihafana 

			Nefa dia ho lasa andevo tokoa izy ireo mba ahafahany MIANATRA NY FAHASAMIHAFAN’NY fanompoana Ahy sy ny fanompoana ny fanjakana amin’ny firenen-kafa. 

			2 Tantara 12:8

			Rehefa nanohitra an’Andriamanitra i Rehoboama dia nitondra hafatra masiaka ho azy ny mpaminany. Nambarany taminy fa ho hitany ny fahasamihafana amin’ny miasa ho an’Andriamanitra sy ny miasa ho an’ny firenena eto amin’izao tontolo izao.

			Samihafa ny miasa ho an’Andriamanitra sy ny miasa ho an’izao tontolo izao. Ny manangona harena amin’ity izao tontolo izao efa miha-matroka ity dia tsy azo ampitahaina amin’ny fiantsoana avo avy amin’Andriamanitra. 

			Ny manangana tanàna mandrakizay miaraka amin’ny fototra tena izy no tombotsoa ambony indrindra ho an’ny olona mety maty.Ny ankamaroan’ny olona dia manangana zavatra mandalo ihany izay tsy manana ho avy akory.Ny olona tsotra dia manangana tranobe amin’ny fasika izay tsy maharitra akory. 

			Iza moa i Farao? 

			Farao dia “karazana” Satana. Egypta dia “karazan’izao tontolo izao ary ny Israely dia “karazana” vahoakan’Andriamanitra.  Nampahory ny vahoakan’Andriamanitra tamin’ny asa fanompoana mafy i Farao ary nampanangana azy tanàna feno harena. Izany dia maneho mazava ny asan’izao tontolo izao   ankehitriny. 

			Ny ankamaroan’ny fotoana amin’ity tontolo ity dia fandaniana amin’ny fananganana tanàna ho an’ity tontolo ity. Mandram-pahafaty sy andehanantsika, nanampy fotsiny isika ireo trano avo lehibe mahafinaritra eny amin’ny faritry ny habakabak’ity izao tontolo izao ity. 

			Tena mafy tokoa ny asa eto amin’ity tontolo ity, mavesatra sy feno fitsembohana. Natao hiasa mafy isika ary miasa mafy tsy mahalala akory hoe manangana tanàna sy harena ho an’ity tontolo ity. Ny tanànan’ny New York, Paris, Londre, Accra, Lagos ary Nairobi dia natsangana tamin’ny fitsembohana tamin’ny asa mafy nataon’ny olombelona. 

			Ireo olona ireo dia efa maty ary efa lasa nefa kosa ny harena amin’ilay tanàna dia mbola mitoetra foana. Ny fiainan’izy ireo angamba dia atao hoe voafintina amin’ny fandraisany anjara tamin’ny fampandrosoana ny tanàna feno harena an’izao tontolo. Saino izao, niteny tamin’i Jesosy i Satana rehefa naneho Azy ny firenena eto amin’izao tontolo izao: 

			Omeko Anao izao fanapahana rehetra izao mbamin’ny voninahiny, fa efa natolotra ahy izany, ka izay tiako no homeko azy. 

			Lioka 4:6 

			Maneho amintsika izany fa Satana no mampiasa fahefana amin’ny tanàna rehetra eto amin’ity tontolo ity.  Ny devoly no andriamanitr’ity tontolo ity (2 Korintiana 4:4). Satana no manome asa mafy tokoa ny zanak’olombelona ary mitarika azy ireo mba hanangana tanàna ho an’ity tontolo ity. 

			Miaraka tsotra izao amin’ny tafiky ny mpanangana sy manana fandraisana anjara amin’ny fananganana ireo tanàna feno harena ireo ny kristiana. 

			Ary nisy mpanjaka vaovao nitsangana tany Egypta, izay tsy nahalala an’i Josefa. Ary izy niteny tamin’ny vahoakany hoe: Indro ny firenen’ny Zanak’Isiraely efa maro sy maery noo isika; Andeha hanaovantsika hevitra am-pahendrena izy ireo, fandrao hihamaro izy ka izao no hiseho, raha tahiny hisy ady dia homba ny fahavalontsika koa izy ka heady amintsika, ary dia hiakatra hiala amin’ny tany.

			Koa nanendry mpifehy izy mba hampahory azy amin’ny fanompoana mafy. Ary nanao tanàna fitehirizana ho an’i Farao izy, dia Pitoma sy Ramesesa.

			Nefa arakaraka ny nampahoriany azy no vao mainka nihamaroany sy nitomboany kosa; ka dia natahotra ny Zanak’Isiraely indrindra ny Egyptiana.

			Dia nampanompoin’ny Egyptiana fatratra ny Zanak’Isiraely:

			Eksodosy 1:8-13

			Tsy hafa fa tahaka ny Farao nifehy an’i Egypta, Satana no mifehy ny tontolo sy ny tanàna rehetra. Izany no anton’ny fitomboan’ny fahaverezan-kevitra eto amin’ity izao tontolo izao ity. 

			Rehefa miasa ao anatin’ny toerana mikirakira ny ara-bola, banky sy ireo fikambanana hafa amin’ity tontolo ity ianao, dia afaka ampitahaina amin’ny Isiraelita niasa ho an’i Farao; tena betsaka ny fahamafisana, ny hatsembohana amin’ny fananganana ny tranobe fasika. 

			Nangataka i Mosesy mba hahafahana ny olon’ny Isiraely mba ahafahan-dry zareo manompo an’Andriamanitra. Na iza na iza maniry ho ao amin’ny ministera matihanina dia mitaky fiaingana na fialana amin’ny rafitr’ity izao tontolo izao ity. Fanompoana ny Tompo ny ministera matihanina! Tahaka ny hoe miala avy any Egypta ho any amin’ny tany hay mba hanao sorona ho an’i Jehovah ary hanangana ny tabernakeliny! 

			Irin’Andriamanitra ny olony mba handany ny fotoanany amin’ny fananganana ny tabernakeliny sy fiankohofana Aminy. 

			Marina tokoa, tsy mora ny miala amin’ny rafitr’ity tontolo ity. Tsy mora ho an’i Mosesy sy ny Zanak’Isiraely ny niala an’ny Egypta. Tamin’ny alàlan’ny fanapahan-kevitra hiady hatramin’ny farany irery ihany no nahafahan’ny olon’Andriamanitra afaka tamin’i Farao. 

			Ry namana, tsy mora aminao ny ho hiala amin’ny asa mahazatra.  Raha mitranga izany dia ho amin’ny alàlan’ny fiezahana be dia be. 

			Dingana Efatra Ahafahana Miala                 amin’i Farao

			Ary izao no niseho, raha SAIKA TSY HAMELA ANAY HANDEHA I FARAO...

			Eksodosy 13:15

			Tsy nankasitraka ny fahafahan’ny Zanak’Isiraely i Farao. Misy dingana efatra izay mety andalovan’ny kristiana rehetra mba ahafahana mahavita ny ministera matihanina. Tsy maintsy manaiky ny tsirairay amin’ireo trangan-javatra ireo ianao rehefa miseho izany.

			Dingana 1: 	Tsy irin’i Farao ny hialanao amin’ny asany. 

			Fa hoy Farao: Iza moa Jehovah no hekeko teny handefasako ny Isiraely? Tsy fantatro Jehovah, KA TSY HALEFAKO NY ISIRAELY. 

			Eksodosy 5:2 

			Irin’i Farao ianao hiasa ho azy mandra-pahafatinao. Tiany ianao hitsemboka sy hiasa mafy mandra-pahafatinao.  Mahafantatra i Satana fa maro amin’ny olona no tsy hahatratra mihitsy ny taonan’ny fisotroan-drononony.  Ampahoriany amin’ny asa ireny amin’ny fiheverana fisotroan-dronono izay tsy hitranga mihitsy. 

			Dingana faha 2:	Avelan’i Farao hanompo 					an’Andriamanitra ianao fa tiany 				hitoetra eo aminy hatrany. 

			Ary Farao niantso an’i Mosesy sy Arona, ka nanao hoe: Mandehana ianareo manao fanatitra ho an’Andriamanitrareo ETO AMIN’NY TANY. 

			Eksodosy 8:25 

			Eto amin’ity dingana manaraka ity, nanala ny vesatra sasany i Farao. Nanaiky izy hoe manompoa an’Andriamanitra ianao nefa tsy maintsy mitoetra eto Egypta ihany. Tsy maintsy mitohy manangana ny piramidan’i Farao ianao. Io karazana fanompoana io no antsoina amin’ny fomba mihaja hoe asa fanompoana laika. Manompo an’Andriamanitra nefa voafatotra amin’ny rafitr’izao tontolo izao amin’ny fahazoana vola! 

			I Farao no manome alàlana raha afaka mankany am-piangonana ianao na  hoe tsia. Raha mbola ao amin’ny taniny ianao dia olony ary izy no manapan-kevitra amin’ny zavaatra rehetra ataonao. Iza no manapan-kevitra hoe amin’ny firy ianao no mifoha ary amin’ny firy no matory. Izy no manapa-kevitra ny amin’izay ataonao isan’andro ao anatin’ny herinandro. Alahady irery ihany no avelany mba itsaharanao nefa matetika aza dia alainy aminao koa izany. 

			Nahoana i Farao no miteny aminao mba hanompo an’Andriamanitra amin’ny Alahady tolakandro sy Alarobia hariva irery ihany?  Nahoana ianao no tsy afaka manompo an’Andriamanitra koa ny Alatsinainy maraina? Nahoana i Farao no mifehy izay ataoko ny Talata, Alarobia, Alakamisy ary Zoma? Rehefa nitarika ny Zanak’Isiraely ho any amin’ny tany hay i Mosesy dia nanompo an’Andriamanitra malalaka tanteraka ry zareo. 

			Izany no fanirian’Andriamanitra lehibe indrindra ho an’ny zanany tsirairay avy. Ny mampalahelo nefa dia vitsy no tonga amin’izany dingan’ny fahafahana tanteraka amin’i Farao sy izay misolo tena azy izany. 

			Dingana faha 3: 	Tsy tian’i Farao handeha lavitra 				ianao. 

			Ary hoy Farao: Handefa anareo ihany aho mba hanaovanareo fanatitra ho an’i Jehovah Andriamanitrareo any an’efitra; fa izao ihany: AZA MANDEHA LAVITRA LOATRA; mangataha ho ahy.

			Eksodosy 8:28

			Eto amin’ity ambaratonga fahatelo ity dia nampitandremana tsy handeha lavitra miaraka amin’ Andriamanitra sy ny ministera ianao. Maro be ny kristiana no miaraka amin’i Farao amin’io ambaratonga io. 

			 Ny kristiana tsara sy manana moraly ambony dia mampitandrina ny maha-zavadoza ny hoe Kristiana ara-bakiteny (extrêmisme). Ankehitriny, ny fiangonana dia betsaka  “Mr Tsara” sy “Mme Tanteraka”  izay sady tsy mafana no tsy mangatsiaka. Fiangonan’ny “matotra,” môraly,  kristiana tsy manao fahadisoana mihitsy na mandeha lavitra na akaiky!  “Mr. Madio” dia sady tsy mafana no tsy mangatsiaka! 

			Misy zavatra mety atao eo anelanelany! Raha misafidy ny hevitra amin’ny ministera matihanina ianao, dia miteny ry zareo hoe tsy tokony handeha lavitra loatra ianao.

			Dingana faha 4: 	Tsy tian’i Farao hanao risika ny ara-				bolanao amin’ny ministera ianao. 

			Ary nampiantso an’i Mosesy i Farao ka nanao hoe: Mandehana ianareo, manompoa an’i Jehovah; NY ONDRY AMAN’OSINAREO SY NY OMBINAREO IHANY NO AOKA HAJANONAREO; ny zanakareo madinika dia aoka hiaraka aminareo koa.

			Eksodosy 10:24

			Ny kristiana matimaty dia maniry mba hanompo an’Andriamanitra tsy misy risika na amin’inona na amin’inona. Tena manaiky tanteraka ny torohevitr’i Farao ry zareo mikasika ny fanompoana an’i Jehovah tsisy risika amin’ ny fandraharahany na izay fananany eto an-tany. 

			Ny fiangonana moderina sy ny pastera moderina dia gaga amin’ny hevitra hoe miala amin’ny fahaiza-manao sy ny talentan-dry zareo ho amin’ny ministera. Tena haja feno voninahitra tokoa ny fandraisana fanasana avy amin’ny Tompo mba hanangana ny tabernakeliny! 

			Kanefa, ny feon’ireo izay sady tsy mafana no tsy mangatsiaka dia mamono ny feon’ny Fanahy. Miteny ry zareo hoe:  “Aza manao risika ny fiainanao, aza manao risika ny ondry ary aza atao risika ny fanànanao amin’ny dia adaladala. Aza manaraka io olona adaladala io.” 

			Ry namana, tsy misy antso avo noho ny manompo ny Mpanjakan’ny mpanjaka. Miadia ianao ho afaka amin’ny fonja. Aoka hataonao tanjona amin’ny fiainana ny hanaraka ny andry rahona sy ny andry afo.  Aoka ny asanao amin’ny fiainana hanangana ny tabernakeliny fa tsy fananganana ny tanàna feno harena an’i Farao. 

		


		
			
Toko 3



			
Inona no atao hoe mandeha mendrika amin’ny Antsonao



			...mandehana amin’ny fiantsoana mendrika izay niantsoana anareo, 

			Efesiana 4:1

			Mampitandrina antsika ny Apôstôly mba handeha amin’ny fahamendrehana amin’ny antso. Lasa dokotera mpitsabo aho tamin’ny 1989. Fito taona be izao aho no tao amin’ny sekoly ara-medikaly. Tena fahatsapana hafakely tokoa ny hoe lasa dokotera ara-medikaly “hajaina”.  Mpianatra foana aho tao anatin’ny fotoana maro.

			Tamin’ny faha 25 taona tamin’ny fiainako dia natao foana aho hoe mpianatra “tanora”.  Ankehitriny, dia lasa dokotera “manan-kaja” aho.Tsy afaka manao ny zavatra nataoko sasany teo aloha aho.Lasa niaina fiainana ambony amin’ny toerana vaovao sy omen-kanjan’ny dokotera ara-medikaly aho.  

			Noho ny amin’ny ministera izany. Tian’Andriamanitra ianao hiaina sy hanao ny asa vaovaonao ao amin’ny ministera matihanina.Tsy maintsy vitanao izay rehetra irin’Andriamanitra ataonao. 

			Fantaro hoe Nahoana ianao no tsy maintsy mandeha amin’ny Fahamendrehana 

			1. 	Tsy maintsy mandeha amin’ny fahamendrehana ianao satria tombotsoa ny hoe voafidy. 

			Ary amin’izany, satria manana izany fanompoana izany izahay,ARAKA NY NAHAZOANAY FAMINDRAMPO, dia tsy ketraka izahay. 

			2 Korintiana 4:1 

			Tena tombotsoa marina tokoa ny hoe voafidin’Andriamanitra. Tombotsoa avo ny hoe voavonjy amin’ny maha olombelona. Rehefa mijery ireo olona an-tapitrisany velona dia maty aho, izay tsy nahalala an’Andriamanitra akory dia hitako fa tombotsoa lehibe ho ahy ny hoe voavonjy. 

			Rehefa mijery ireo namako sy ny havako izay tsy mahalala ny Tompo akory aho, dia tena mankasitraka mandrakizay ny amin’ny famonjena ahy. Inona koa no mety hangatahako mihoatra izany? 

			Kanefa dia misy zavatra ambony lavitra izay omen’Andriamanitra amin’ny sasany amintsika – ny antso amin’ny ministera matihanina!  Tena famindrampon’Andriamanitra marina tokoa izany. Izany no antony hoe tsy maintsy mandeha amin’ny fahamendrehana ianao. Tombotsoa ny miasa ho an’Andriamanitra ary olona vitsy fotsiny no manana izany eto amin’ity izao tontolo izao ity. 

			2. 	Tsy maintsy mandeha amin’ny fahamendrehana ianao satria voafetra ny vanim-potoanan’ny tombotsoa ho anao. 

			Izany no ampiharina amin’ny Levita:  manomboka amin’ny faha dimy amby roapolo taona no ho mihoatra dia miditra manatanteraka fanompoana amin’ny asa ao amin’ny tranolay fihaonana ry zareo. 

			Fa rehefa dimampolo taona kosa izy dia hiala amin’ny fanompoana, ka tsy hanompo intsony. 

			Nomery 8:24-25, NASB 

			Avy amin’io Soratra Masina eo ambony io dia misy vanim-potoana fohy zaraina amin’ny asa amin’ny fanompoana. Ny sasany amin’ny olona diso tara loatra ary very amin’ny tombotsoany amin’ny fiasàna ho an’Andriamanitra. Tena fitahiana raha mamaly ny antso amin’ny fotoany ianao. Mila fahasoavan’Andriamanitra ny famaliana amin’ny fotoany na ny tsy hamaliana mihitsy! 

			Raha miasa ao am-piangonana ny tenanao dia misaorà ary aoka hitondra ny tenanao amin’ny fahendrena ianao satria tombotsoa izany. 

			3. 	Tsy maintsy mandeha amin’ny fahamendrehana ianao satria niasa ho anao ny fahasoavan’Andriamanitra. 

			Fa ny fahasoavan’Andriamanitra no naha toy izao ahy... 

			1 Korintiana 15:10 

			Mitaky fahasoavan’Andriamanitra na dia ny fandrenesana ny antso aza.Mitaky fahasoavan’Andriamanitra ny famaliana araka ny tokony ho izy ny antso. Very zavatra i Jona ary nantelin’ny trozona. Tsy nanaiky ny antsony i Mosesy raha tsy efa nentina tamin’izany i Arona. 

			Maro amin’ny olona no mandositra ny ministera satria tsy mahalala hoe inona ny antsony.  Ny sasany tsy manana tsotra izao ny tombotsoa hiasa ao am-piangonana akory. Hoy Paoly, “Ny fahasoavan’Andriamanitra no maha-toy izao ahy.”  Tena marina tokoa izany!  

			Mety ho sarotra tokoa ny miditra amin’ny ministera matihanina. Ireo ray aman-dreny sy ny namana dia tahaka ny manohitra ilay ministera. Tena niady mafy aho tamin’ny niditra amin’ny ministera matihanina.  Nanandrana fandraharahana sy zavatra hafa aho. Nanandrana nandeha tany Amerika aho mba ho akaikin’ny lehilahin’Andriamanitra hahafahako mianatra aminy. Tsy nisy nety avokoa izany zavatra rehetra izany. Rehefa hitan’ny raiko fa tsy nanao planina ny ho lasa dokotera manam-pahaizana manokana aho dia nampitandrina ahy izy ary niteny ahy hiahy ny tenako amin’izay. Tamin’ny alàlan’ny fanampiana ara-bola avy tamin’ny anabaviko dia afaka nanao ny ministera matihanina aho. 

			Maro amin’ny olona ihany koa no feno trosa sy vesatra.  Ireny zavatra ireny no mahatonga ny olona voasakana amin’ny ministera matihanina. Olona vitsy no afaka mamaly ny antsony amin’ny ministera. 

			Noho izany raha afaka miditra amin’ny ministera matihanina ianao, mandehana amin’ny fahamendrehana amin’izany satria ny fahasoavan’Andriamanitra no nitondra anao tao. 

			4. 	Tena ara-boajanahary ny miaina amin’ny fiainan’ny tsy mpino oharina amin’ny manompo an’Andriamanitra.

			Koa izao no lazaiko sady ambarako ao amin’ny Tompo NY TSY HANDEHANANAREO INTSONY TAHAKA NY FANDEHANAN’NY JENTILISA amin’ny zava-poanan’ny fisainany, fa efa tonga maizin-tsaina sy olon-ko azy amin’ny fiainan’Andriamanitra ireny noho ny tsy fahalalana ao anatiny, noho ny fahamaizinan’ny fony; 

			Efesiana 4:17-18

			Ny fiainan’ny tsy mpino dia manaraka modely voafaritra tsara.  Nasehon’i Paoly izany fomba fiainana voafaritra na tsy miova izany ao amin’ny Efesiana 4:17. Misy karazany telo lehibe ny fiainan’ny jentilisa (tsy mpino):

			a. 	Ny miaina amin’ny fiainana tsy mpino dia mandeha amin’ny fahafoanan’ny sainao.

			Raha ambara amin’ny ankapobeny, dia lany amin’ny fanarahana zava-poana ny fiainan’ny tsy mpino.  Fiainana miaraka amin’ny fikatsahan-javatra tsy misy fiafarany sy tsy misy liana azy. Mandàny ny androny amin’ny fananganana tranobe vita amin’ny fasika ny tsy mpino, izay hofôhan’ny ranomasina tsy ho ela. Izay rehetra ao amin’ny ministera matihanina dia afaka nandany ny fiainany amin’ny fanarahana tetik’asa tsy misy ilana azy sy tanjona tsy hay eritreretina akory.  Ny mampalahelo, ny zavatra foana rehetra ataon’ny olona dia tsy miseho mazava aminy.  

			Ny firaiketana amin’ny vola, kaonty amin’ny banky ary ny harena eto an-tany dia lasa zava-poana izay tsy mora ny mahamarika izany.  Ny ankamaroan’ny olona dia tsy manontany ny tenany akory hoe nahoana izy ireo no velona ary maninona izy ireo no manao ny zavatra ataony izao. 

			Indray andro, nisy mpitantana banky tonga tao an-tranoko ary nametraka karatra tamin’ny mpiambina. Rehefa nifoha aho dia nomen’ilay lehilahy mpiambina ahy ilay karatra fandraharahana. Rehefa nandinika ilay karatra aho dia niteny tamiko ny Fanahy hoe, “Iny vehivavy iny no mpitantana ilay tranobe vita amin’ny fasika.” 

			Tena gaga aho tamin’izay fehezan-teny tonga avy tamin’ny Fanahy Masina izany.  Nefa rehefa nieritreritra aho dia hitako fa tena marina loatra izany. Tsinontsinona ny banky fa harena an’ eritreretry ny tranobe vita amin’ny fasika ihany.  Ho very sy handalo miaraka amin’ny voninahiny ihany izany. Aleoko izaho mpiandry varavarana amin’ny trano maharitra ao amin’ny Tompo Jesosy toy izay ho mpitantana amin’ny fikambanan’ny tranobe vita amin’ny fasika. 

			Zava-poana ny eritreritry ny jentilisa. Na iza na iza mampiharihary izany zava-poana izany dia lasa hita ho hafahafa.  Ho gaga ny olona mahita anao miantso ny mpitantana banky manana ny maha-izy azy iray ho mpitantana ny tranobe vita amin’ny fasika.  Amin’ny rafitr’ity izao tontolo ity, ny zavatra tsy misy ilàna azy indray no eo amin’ny toerana mampitsiriritra.  Hatahorana sy hajain’ny rehetra.  Mitaky olona ara-panahy vao mahita ny maha-zavapoana izany. Eny tokoa, ny olon’ny Fanahy irery ihany no afaka mahita sy miombon-kevitra amin’ny Fahendrena elan’i Solomona:  “...zava-poana dia zava-poana; zava-poana ny zavatra rehetra” (Mpitoriteny 1:2). 

			b. 	Ny miaina amin’ny fiainan’ny tsy mpino dia maizina amin’ny fahatakarana. 

			Ny fiainan’ny tsy mpino dia miaina ao anatin’ny aizina (voafetra) amin’ny fahatakarana.  Ny haizina no manisy fetra ny zavatra rehetra atao. Maro ny zavatra tsy azontsika atao amin’ny alina. Voafetra ny hetsika atao ary mikatona avokoa ny ankamaroan’ny toeram-piasana. Noho izany ny fahatongavan’ny alina sy ny haizina dia mametraka sakana lehibe tokoa amin’izay miaina ao anatin’izany.  

			Ny jentilisa, dia olona anankiray izay maizina ny fahatakarany ary mandeha sy miasa amin’ny fahatakarana voafetra. Tena voafetra be tokoa ny fisainany (nohamaizinina). Tsy afaka mahita ankoatry ny fiainany izy. 

			Ny fiasana amin’ny ministera matihanina dia tsy ho tanteraka mihitsy raha tsy nalàna ireo fetra ao amin’ny sainao ary afaka mahita ny ambadik’izao fiainana izao ianao.  Mibanjina ny valisoan’ny fiainana mandrakizay ny masonao. 

			Vao tsy ela aho no nandrè ny fomba nahafatesan’ny tanora tompon’andraikitra ambony amin’ny orin’asa mpanefoefo iray. Tena nampalahelo satria satria teo amin’ny faratampon’ny asany mihitsy izy.  Nahavita zavatra be dia be tsy vitan’ny olona zokiny izy. Kanefa,  tratran’ny homamiadana izy ary maty tanora tsy araka izay neritreretiny. 

			Ho an’iza ny zavatra nanànany na hoe azony?  Aiza izy ireny no  ho tehirizina?  Mandrapahoviana no haharetany?  Mety mbola hiverina indray ve izy hifaly amin’izy ireny?  Hihinana ny volany aman-tapitrisa ve ny olona raha izy kosa any am-pasana?  Mety ho hendry ve ny mpandimby azy sa ho adala?  Ireo no fanontanian’ny olona anankiray miaraka amin’ny fahatakarana maizina izay tsy hainy valiana. Tena voafetra loatra ny sainy eny fa na dia ny hieritreritra izany resaka izany aza.  Mavesatra loatra ho an’ny saina tsy misokatra izany!

			c. 	Ny miaina toy ny tsy mpino dia nesorina tamin’ny fiainan’ tle: Andriamanitra.

			Ny tsy mpino dia nesorina tamin’ny fiainan’Andriamanitra. Mora ny miaina eto an-tany tsy misedra mihintsy ny fiainan’Andriamanitra. Ny fanesorana amin’ny fiainan’Andriamanitra dia miaina tsy misy idiran’ Andriamanitra sy ny fitarihany ! Miaina amin’ny eritreritrao tsy misy dikany ianao. 

			Mety hamorina fifaliana amin’ny tontolonao jamba ianao  nefa mitarika anao any amin’ny faharavana ny tsy fisian’Andriamanitra.

			Niaina am-pahasambarana tao amin’ny saha nitsidihan’ Andriamanitra azy i Adama sy Eva. Nanana asa nomen’Andriamanitra  azy izy ireo. Taorian’ny tsy nampoizina niaraka tamin’ny hazon’ny fahalalana ny tsara sy  ny ratsy dia maty zareo ka nanomboka nisedra fahatesana. Voaheloka ho amin’ny fiainan’ny fitsembohana sy fiasana mafy izy ireo  hahazoan-tsakafo. Rava ny fiainany. Tsy niaina intsony izy ireo.Nisy sy  Niaina zareo mba hanangona sakafo ho azy ireo. Tsy nisy dikany intsony ny fiainany satria nesorina tamin’ny fiainan’ Andriamanitra izy ireo.

			Rehefa tsisy ny fiainan’ Andriamanitra, hamatsiana sakafo,rano, fitafiana sy fonenana ny asanao rehetra. Miaraka amin’ ny fiainan’ Andriamanitra, miaina ho amin’ ny tanjona avo kokoa inao. Miaina ianao mba hankatoa ny Teniny. Izany no fiainan’ Andriamanitra! 

			Ireo mpanampitrisa an’izao tontolo izao dia tsy mahafantatra hoe  inona no antony maha velona azy. Ho an’iza no hiasany? Rahoviana izy ireo no afaka hitelina ireo raki-karenany rehetra? Hoentiny hiala  eto an-tany ve ireny raki-karenany ireny? Inona no mitranga aminy rehefa maty izy ?

			Ny fanesorana amin’ny fiainan’Andriamanitra dia maka toerana noho ny tsy fahalalana ny Teny. Tokony hahazo antoka ireo kristianina nateraka indray fa tsy voaisotra tamin’ny fiaianan’Andriamanitra noho ny tsy fahalalana .Hanova anao sy hitondra anao lalina kokoa amin’ ny fiainan’Anriamanitra ny fianarana hatrany ny  tenin’ Andriamanitra.

			Nandritra ny taonako tato amin’ny asa fanompoana , nianatra zavatra maromaro mikasika ny fihazonana ny tombotsoan’Andriamnitra aho. Angamba ny zavatra tena manan-danja indrindra mila atao ao amin’ny tombon-toeranao dia ny mandeha am-pahamendrehana sy am-pitandremana. Tsy  maintsy manetsika anao handeha am-pahamendrehana ny fahasoavan’ Andriamanitra.

			Aza Manolotra Afo Hafahafa !

			Aoka ianao hiaina ary hitondra tena tsara amin’ity asa fanompoana ity.  Ohatra amin’ireo mpisorona tsy nandeha tamin’ny fiheverana tsara ny antsony dia i Nadaba sy Abiho. Maty tao anatin’ny antsony tao amin’ny ministera matihanina. Tsy hoe nangalatra na namono olona no nahafaty an-dry zareo. Maty ry zareo satria tsy nampiasa ny sainy amin’ny fomba tokony izy.  Nanatitra afo tsy izy tamin’ny Jehovah ry zareo.  Tsy nandeha tamin’ny fahamendrehana tamin’ny antsony ry zareo. 

			Ary Nadaba sy Abiho, zanakalahin’i Arona samy naka ny fitondran’afony avy ka nanisy afo teo anatiny ary nanisy ditin-kazo manitra teo, dia nanatitra afo tsy izy teo anatrehan’i JEHOVAH, izay tsy nandidiany azy. 

			ARY NISY AFO NIVOAKA AVY TEO ANATREHAN’I JEHOVAH KA NANDEVONA AZY IREO? Dia maty teo anatrehan’i Jehovah ireo. Dia hoy Mosesy tamin’i Arona: “Izao dia ilay nolazain’i JEHOVAH hoe: Hohamasinina eo amin’izay manakaiky Ahy Aho, ary homem-boninahitra eo anatrehan’ny olona rehetra Aho. Dia sina Arona. 

			Levitikosy 10:1-3

			Maniry ny hianatra isika hoe ahoana no fanolorana fanompoana sy sorona tian’Andriamanitra.  Te hanatanteraka asa fanompoana matihanina amin’ny fomba ankasitrahan’Andriamanitra isika. 

			 Maro ny Soratra Masina izay manentana antsika mba handeha amin’ny fahamendrehana amin’ny antsontsika. Tena gaga aho mahita hoe ny  fandehanana amin’ny fahamendrehana dia mitaky fampivelarana  zava-dehibe amin’ny fahatsarana ara-panahy tahaka ny hoe fanetre-tena sy faharetana. Ny hevitr’Andriamanitra amin’ny hoe ahoana no fandehanana amin’ny fahamendrehana dia mety tsy hitovy mihintsy amin’ny fiheverantsika . Mariho ireto Soratra Masina telo ireto izay mampiseho antsika ny fandehanana amin’ny fahamendrehana amin’ny asa fanompoana.

			Ary noho izany, izaho mpifatotra noho ny amin’ny Tompo, dia miangavy anareo mba HANDEHA MENDRIKA NY FIANTSOANA izay niantsoana anareo, amin’ny fanetren-tena rehetra sy ny fahalemem-panahy, amin’ny fahari-po, dia mifandefera amin’ny fitiavana; mazotoa mitana ny firaisana avy amin’ny Fanahy amin’ny fehim-pihavanana. 

			Efesiana 4:1-3

			Mba HANDEHANANAREO MENDRIKA NY TOMPO, hanaovana ny sitrapony amin’ny zavatra rehetra, dia mahavokatra amin’ny asa tsara rehetra sady mitombo amin’ny fahalalana an’Andriamanitra; ary ampahatanjahina amin’ny hery rehetra araka ny herin’ny voninahiny ho amin’ny faharetana rehetra sy ny fandeferana amin’ny hafaliana 

			Kolosiana 1:10-11

			Ary amin’izany, satria MANANA IZANY FANOMPOANA IZANY izahay, araka ny nahazoanay famindrampo, dia TSY ketraka izahay. Fa efa nolavinay ny zavatra miafina mahamenatra, ka tsy mandeha amin’ny hafetsena na mitondra ny tenin’Andriamanitra amin’ny fitaka; fa amin’ny fanehoana ny marina no mahatonga anay ho mendrika amin’ny fieritreretan’ny olona rehetra eo imason’Andriamanitra. 

			2 Korintiana 4:1-2 

			Fomba Roapolo amin’ny Fandehanana Mendrika 

			1. 	Aoka ho feno fanetren-tena amin’ny ministera matihanina. 

			...mba handeha mendrika…miaraka amin’ny fanetren-tena... 

			Efesiana 4:1-2

			Ny làlana lehibe indrindra amin’ny fandehanana mendrika dia ny fandehanana amin’ny fanetren-tena. 

			Vao tsy ela, raha nanoratra boky aho dia nahazo fanambarana mikasika ny asa fanompoana lehibe izay nietry tamin’ny voninahiny. Nasehon’i Tompo ahy vetivety fa ireo olona ireo dia tsy nandeha tamin’ny fanetren-tena rehefa nitombo ny asa fanompoany.  Mitsikera asa fanompoana hafa eny ampahibemaso io Fiangonana io ary manao tsinontsinona mpanompon’Andriamanitra hafa eo amin’ny alitara. Teo amin’ny faratampon’ny asa fanompoan-dry zareo,  dia manontany ny olona tonga avy any amin’ny fiangonana hafa ry zareo mba hitsangana ho diovina (ny amin’ny zavatra azo tamin’ny ministera hafa). 

			Misy fomba maro afaka hamaliana ny hoe fanondrotan’Andriamanitra amin’ny asa fanompoana. 

			Rehefa nomen’Andriamanitra an’i Solomona ny fitahiana amin’ny fananganana tempoly lehibe dia tsy nidera ny tenany izy na niavonavona noho ny zava-bitany.  Nataony ho ambany aza izany. Nanambara izy fa ny tempoly izay natsangany dia tsinontsinona. Nahalala izy fa izany dia zavatra tsotra noezahan’olombelona natao ihany ho an’Andriamanitra. 

